| Medaljeoversikt |
| --- |
| Konkurrerte for SverigeSverige Sverige |
| Friidrett Nordisk mesterskap i friidrett innendørs |
| Bronse | Helsingfors 2020 |  Høydehopp |
| Friidrett Nordisk juniormesterskap i friidrett |
| Bronse | Umeå 2017 |  Høydehopp |
| Bronse | Umeå 2017 |  800 m |
| Sølv | Reykjavík 2016 |  Høydehopp |
| Friidrett Nordisk juniormesterskap i mangekamp |
| Gull | København 2015 |  Sjukamp U18 |

**Bianca Emmelie Elisabeth Salming** (født 22. november 1998) er en svensk friidrettsutøver som representerer Turebergs FK. Hun konkurrerer i mangekamp, men har vunnet svenske mesterskap både i mangekamp, høydehopp og på stafett.

Hun er datter av tidligere ishockeyspiller Börje Salming, og bor i Stockholm men har vokst opp i Vaxholm.

Idrettskarriere
---------------

### Sesongen 2013

Salming deltok i Världsungdomsspelen 2013, og kom der på andreplass i kulestøt i J15-klassen. I det svenske ungdomsmesterskapet fikk hun sølv i høydehopp og bronse i kulestøt i U16-klassen. Under DN Galan Youth i Stockholm vant hun høydehopp og kom på andreplass i kulestøt.

### Sesongen 2014

I det svenske ungdomsmesterskapet innendørs 2014 deltok hun i J16-klassen, og kom der på femteplass i høydehopp, tiendeplass i lengdehopp og andreplass i kulestøt (3 kg). Hun prøvde seg internasjonalt, og deltok i Bar International Meeting i Montenegro, der hun vant kulestøt og spydkast. I juni deltok hun i Nordisk juniormesterskap i mangekamp 2014, og kom der på femteplass i U18-klassen med 5300 poeng. Hun vant kulestøt i sin klasse under Världsungdomsspelen, og hun kom på fjerdeplass i juniorklassen under Finnkampen.

### Sesongen 2015

Hun deltok i det svenske juniormesterskapet innendørs (U18) i februar, og vant der høydehopp og kulestøt, og kom på fjerdeplass i lengdehopp. Under Nordisk juniormesterskap i mangekamp 2015 vant hun U18-klassen med ny personlig rekord på 5644 poeng, med 14,82 på 100 meter hekk, 1,76 i høyde, 14,64 i kulestøt, 26,56 på 200 meter, 5,52 i lengdehopp, 47,25 i spydkast og 2:25,47 på 800 meter. I juli deltok hun i U18-VM i friidrett 2015, og kom der på sjuendeplass i sjukamp.

Salming deltok i flere øvelser under det svenske U18-mesterskapet i friidrett i 2015, og fikk der to sølvmedaljer, i spydkast og kulestøt. Under det svenske U18-mesterskapet i mangekamp vant hun sjukampen, med 5703 poeng.

### Sesongen 2016

Hun vant en del mindre konkurranser innendørs, bl.a. kulestøt under Scandic Indoor Games i Huddinge, under Sätra Täby Vinterspel, og under Stockholm Raka Spåret. Under Tallinn Indoor Combined Events 2016 kom hun på sjetteplass i femkamp. Hun deltok i det svenske juniormesterskapet innendørs (U20), og kom der på åttendeplass i lengdehopp, med 5,55 meter, men nådde ikke finalen på 60 meter hekk. Hun vant femkamp under svensk mesterskap i mangekamp innendørs 2016, med 4143 poeng, og vant med det sin første svenske seniortittel.

Utendørs kom hun på andreplass i sjukamp under Marburg U20 Mehrkampf-Meeting, og hun kom på andreplass under landskampen mellom Sverige, Finland og Estland i Huddinge i juni (SWE-EST-FIN Combined Events Match). Hun kom på tredjeplass i kulestøt under Bauhaus Galan, denne øvelsen var ikke en Diamond League-øvelse, og kun fire svenske utøvere deltok. Hun deltok i J19-klassen under Världsungdomsspelen 2016, og vant der høydehopp, og kom på fjerdeplass i kulestøt. Under U20-VM i friidrett 2016 kom hun på fjerdeplass i sjukamp med 5840 poeng, 41 poeng bak Hanne Maudens som vant bronsen. I august deltok hun i Nordisk juniormesterskap i friidrett 2016 på Island, og fikk der sølv i høydehopp med 1,75 meter, bak Ilona Äyräväinen fra Finland. Under Svensk mesterskap i friidrett 2016 kom hun på femteplass i høydehopp og tiendeplass i kulestøt. Hun vant sjukamp under Svensk mesterskap i mangekamp 2016, og sikret seg dermed SM-gull både innendørs og utendørs i 2016.

### Sesongen 2017

Hun satte flere personlige rekorder innendørs i 2017, med bl.a. 8,86 på 60 meter under Hammarbyspelen og 1,86 i høydehopp og 5,81 i lengdehopp under Tallinn Indoor Combined Events i Tallinn, der hun kom på andreplass med ny personlig rekord i femkamp med 4338 poeng. Hun vant femkamp under Svensk mesterskap i mangekamp innendørs 2017, og under det svenske juniormesterskapet i friidrett innendørs vant hun høydehopp og kulestøt, og hun fikk bronse på 400 meter og kom på femteplass på 60 meter hekk. Hun forbedret sin personlige rekord i femkamp innendørs til 4389 poeng under EM i friidrett innendørs 2017, og kom med det på tiendeplass.

I utendørssesongen deltok hun i Hypo-Meeting i Østerrike, og kom der på 24.-plass. Hun vant sjukampen under landskampen mot Estland og Finland (Kuortane FIN-SWE-EST Combined Events), med ny personlig rekord på 5894 poeng. I juli deltok hun i U20-EM i friidrett 2017, der hun kom på sjetteplass, og under junior-SM i friidrett 2017 vant hun 800 meter og fikk sølv i høydehopp og spydkast. Hun deltok på 800 meter og i høydehopp under Nordisk juniormesterskap i friidrett 2017, og fikk bronse i begge øvelsene. Under Svensk mesterskap i friidrett 2017 kom hun på fjerdeplass i høydehopp, og under Svensk mesterskap i mangekamp 2017 vant hun sjukampen, med 5883 poeng.

### Sesongen 2018

Salming kom på tredjeplass i femkamp under Tallinn Indoor Combined Events 2018, og hun vant Svensk mesterskap i mangekamp innendørs 2018. Hennes beste resultat ved Svensk mesterskap i friidrett innendørs 2018 ble femteplass i høydehopp, og under svensk juniormesterskap i friidrett innendørs 2018 deltok hun i K22-klassen (U23), og fikk der bronse i høydehopp.

Hun deltok i Bar International Meeting i mai, og fikk der gull i høydehopp og sølv i spydkast. Hun vant sjukamp under Landquart Mehrkampf Meeting i Sveits, og hun vant også sjukamp under Pärnu EST-FIN-SWE Combined Events Match. Under Junior-SM i friidrett 2018 deltok hun i K22-klassen, og kom der på tredjeplass i kulestøt og fjerdeplass i spydkast. Hun deltok i EM i friidrett 2018, men brøt sjukampen der etter at hun fikk smerter i høyre fot under oppvarmingen til lengdehoppkonkurransen.

### Sesongen 2019

Under Svensk mesterskap i friidrett innendørs 2019 fikk hun sølv i høydehopp, med ny personlig rekord på 1,90 meter. I kulestøt kom hun på sjetteplass. Under Svensk mesterskap i friidrett innendørs for junior 2019 deltok hun i K22-klassen, og fikk der sølv i høydehopp og kulestøt. Hun deltok i høydehopp under EM i friidrett innendørs 2019, og fikk der 20. beste resultat i kvalifiseringen, og nådde dermed ikke finalerunden.

I mai fikk hun gull på 4 x 800 meter stafett under Svensk mesterskap i stafetter 2019. Hun deltok i friidrettslandskampen mot Finland i juni (SWE-FIN Combined Events Match), og kom der på tredjeplass i sjukamp. Hun deltok i U23-EM i friidrett 2019, og kom der på sjuendeplass i sjukamp og åttendeplass i høydehopp. I august deltok hun i svensk mesterskap i friidrett for junior 2019, og fikk der to medaljer; sølv i høydehopp og spydkast. Hun vant sjukamp under svensk mesterskap i mangekamp 2019, og under Svensk mesterskap i friidrett 2019 kom hun på andreplass i høydehopp og åttendeplass i kulestøt.

### Sesongen 2020

I februar 2020 vant hun femkamp under Svensk mesterskap i mangekamp innendørs 2020, og hun fikk bronse i høydehopp under Nordisk mesterskap i friidrett innendørs 2020. Hun vant høydehopp under Svensk mesterskap i friidrett innendørs 2020, og fikk gull i høydehopp og sølv i tresteg i K22-klassen under Svensk mesterskap i friidrett for junior innendørs 2020.

Stilstudie
----------

Stilstudie i høydehopp fra Finnkampen på Stockholm stadion 26. august 2019 da Bianca Salming kom på delt andreplass med 1,84 meter. 

* 
* 
* 
*

Referanser
----------

1. ↑   World Athletics Database, World Athletics utøver-ID 291853[Hentet fra Wikidata]
2. ↑   www.iaaf.org[Hentet fra Wikidata]
3. 1 2 3 4 5 6 7 8 9 10 11 12  World Athletics - *Bianca Salming - Results*, besøkt 9. juli 2020.
4. ↑  Diamond League - *Stockholm 2016*, besøkt 9. juli 2020.
5. ↑  Expressen.se - *Svenska hoppen bryter sjukampen*, besøkt 10. juli 2020.

Eksterne lenker
---------------

* (en) Bianca Salming – World Athletics Rediger på Wikidata

* (en) Bianca Salming – Diamond League Rediger på Wikidata

* (en) Bianca Salming – TheSports.org Rediger på Wikidata

| * v
* d
* r
Svenske mestere i mangekamp, kvinner |
| --- |
| Trekamp (1928-1950) | 
* 1928: Gurli Söderström
* 1929: Ruth Svedberg
* 1930: Ruth Svedberg
* 1931: Ruth Svedberg
* 1932: Elsa Svensson
* 1933: Ruth Svedberg
* 1934: Astrid Mohlin
* 1935: Astrid Mohlin
* 1936: Brita Åwall
* 1937: Ruth Svedberg
* 1938: Ruth Svedberg
* 1939: Solveig Nilsson
* 1940: Solveig Nilsson
* 1941: Hjördis Blomgren
* 1942: Hjördis Blomgren
* 1943: Hjördis Blomgren
* 1944: Ingrid Johannesson
* 1945: Hjördis Warin
* 1946: Hjördis Warin
* 1947: Hjördis Warin
* 1948: Dagny Carlsson
* 1949: Mona-Lisa Englund
* 1950: Mona-Lisa Englund

 |
| Femkamp (1951-1979) | 
* 1951: Mona-Lisa Englund
* 1952: May Hjertberg
* 1953: Stina Cronholm
* 1954: Stina Cronholm
* 1955: Stina Cronholm
* 1956: Stina Cronholm
* 1957: Stina Cronholm
* 1958: Stina Cronholm
* 1959: Maj-Lena Lundström
* 1960: Inga-Britt Lorentzon
* 1961: Gunilla Cederström
* 1962: Lena Kindberg
* 1963: Lena Kindberg
* 1964: Inger Pettersson
* 1965: Britt Johansson
* 1966: Ulla Olsson
* 1967: Gunilla Karlmark
* 1968: Gunilla Cederström
* 1969: Britt Johansson
* 1970: Britt Johansson
* 1971: Ingela Arvidson
* 1972: *Ikke avholdt*
* 1973: Linda Hedmark
* 1974: Kristine Tånnander
* 1975: Kristine Tånnander
* 1976: Helena Pihl
* 1977: Annette Tånnander
* 1978: Kristine Tånnander
* 1979: Kristine Tånnander

 |
| Sjukamp (1980- ) | 
* 1980: Kristine Tånnander
* 1981: Kristine Tånnander
* 1982: Kristine Tånnander
* 1983: Kristine Tånnander
* 1984: Annette Tånnander
* 1985: Kristine Tånnander
* 1986: Eva Karblom
* 1987: Monica Westén
* 1988: Monica Westén
* 1989: Monica Westén
* 1990: Monica Westén
* 1991: Elisabet Hallerbäck
* 1992: Kristina Rosenquist
* 1993: Karin Funke
* 1994: Elisabet Hallerbäck
* 1995: Elisabet Hallerbäck
* 1996: Elisabet Hallerbäck
* 1997: Anna Wiklund
* 1998: Maria Richtnér
* 1999: Maria Richtnér
* 2000: Maria Richtnér
* 2001: Carolina Klüft
* 2002: Petra Eklund
* 2003: Jessica Samuelsson
* 2004: Marie Barenfeld
* 2005: Jessica Samuelsson
* 2006: Jennie Hurkmans
* 2007: Nadja Casadei
* 2008: Jessica Samuelsson
* 2009: Frida Linde
* 2010: Ellinor Rosenquist
* 2011: Ellinor Rosenquist
* 2012: Sara Söderberg
* 2013: Victoria Joäng
* 2014: Emma Stenlöf
* 2015: Lovisa Östervall
* 2016: Bianca Salming
* 2017: Bianca Salming
* 2018: Lovisa Östervall
* 2019: Bianca Salming
* 2020: Bianca Salming
* 2021: Bianca Salming
* 2022: Bianca Salming

 |

| * v
* d
* r
Svenske mestere i høydehopp innendørs, kvinner |
| --- |
| 
* 2001: Ukjent
* 2002: Lena Johansson
* 2003: Kajsa Bergqvist
* 2004: Emma Green
* 2005: Emma Green
* 2006: Emma Green
* 2007: Emma Green
* 2008: Emma Green
* 2009: Erika Wiklund (Kinsey)
* 2010: Emma Green
* 2011: Ebba Jungmark
* 2012: Ebba Jungmark
* 2013: Emma Green
* 2014: Emma Green
* 2015: Sofie Skoog
* 2016: Sofie Skoog
* 2017: Emma Green
* 2018: Erika (Wiklund) Kinsey
* 2019: Sofie Skoog
* 2020: Bianca Salming
* 2021: Maja Nilsson
* 2022: Maja Nilsson

 |

| * v
* d
* r
Svenske mestere i femkamp innendørs, kvinner |
| --- |
| 
* 2001: Ukjent
* 2002: Maria Richtnér
* 2003: Malin Svensson
* 2004: Malin Svensson
* 2005: Jessica Samuelsson
* 2006: Jessica Samuelsson
* 2007: Ellinor Rosenquist
* 2008: Jessica Samuelsson
* 2009: Jessica Samuelsson
* 2010: Jessica Samuelsson
* 2011: Lisa Linnell
* 2012: Martina Salander
* 2013: Sofia Linde
* 2014: Sofia Linde
* 2015: Sofia Linde
* 2016: Bianca Salming
* 2017: Bianca Salming
* 2018: Bianca Salming
* 2019: Tilde Johansson
* 2020: Bianca Salming
* 2021: Amanda Holmberg
* 2022: Lovisa Karlsson

 |